LV Eiropas Savienības Oficiālais Vēstnesis L 66/1

KOMISIJAS ĪSTENOŠANAS REGULA (ES) 2017/428

(2017. gada 10. marts),

ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina pamatvielu “mālotā kokogle” un groza Komisijas Īstenošanas regulas (ES) Nr. 540/2011 pielikumu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,

tā kā:

(1) Saskaņā ar Regulas (EK) Nr. 1107/2009 23. panta 3. punktu Komisija 2015. gada 18. maijā saņēma uzņēmuma Ets Christian Callegari pieteikumu uz mālotās ogles apstiprināšanu par pamatvielu. Pieteikumam bija pievienota informācija, kas iesniedzama saskaņā ar 23. panta 3. punkta otro daļu.

(2) Komisija lūdza Eiropas Pārtikas nekaitīguma iestādi (turpmāk “Iestāde”) sniegt zinātnisku palīdzību. 2016. gada 6. jūlijā Iestāde Komisijai iesniedza tehnisko ziņojumu (2). 2016. gada 7. oktobrī Komisija Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojumu (3) un šīs regulas projektu un tos pabeidza uz minētās komitejas 2017. gada 24. janvāra sanāksmi.

(3) Pieteikuma iesniedzēja iesniegtā dokumentācija liecina, ka mālotajai kokoglei pašai par sevi nepiemīt spēja izraisīt endokrīni disruptīvu, neirotoksisku vai imūntoksisku ietekmi un ka tā arī nav viela, kas raisa bažas. Turklāt minēto vielu netirgo kā augu aizsardzības līdzekli,un arī tās galvenais lietojums nav augu aizsardzībā, tomēr līdzeklis, kas sastāv no šīs vielas un ūdens, augu aizsardzībā ir noderīgs. Tādēļ tā uzskatāma par pamatvielu. Mālotā kokogle ir granulēts maisījums, kas sastāv no Komisijas Regulā (ES) Nr. 231/2012 (4) definētās ogles un Komisijas Īstenošanas regulā (ES) Nr. 1060/2013 (5) specificētā bentonīta.

(4) Veiktajās pārbaudēs konstatēts, ka māloto kokogli var uzskatīt par vielu, kas kopumā atbilst Regulas (EK) Nr. 1107/2009 23. panta prasībām, it īpaši attiecībā uz lietojuma veidiem, kas pārbaudīti un detalizēti aprakstīti Komisijas pārskata ziņojumā. Tāpēc ir lietderīgi māloto kokogli apstiprināt par pamatvielu.

(5) Tomēr, ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā zinātnes un tehnikas pašreizējās atziņas, ir jāiekļauj daži apstiprinājuma nosacījumi, kas detalizēti šīs regulas I pielikumā.

(6) Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (6) pielikums.

(7) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants

Pamatvielas apstiprināšana

I pielikumā specificētā viela mālotā kokogle ar minētajā pielikumā noteiktajiem nosacījumiem tiek apstiprināta par pamatvielu.

2. pants

Īstenošanas regulas (ES) Nr. 540/2011 grozījumi

Īstenošanas regulu (ES) Nr. 540/2011 groza saskaņā ar šīs regulas II pielikumu.

3. pants

Stāšanās spēkā

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2017. gada 10. martā Komisijas vārdā – priekšsēdētājs Jean-Claude JUNCKER

(1) OV L 309, 24.11.2009., 1. lpp.

(2) EFSA (Eiropas Pārtikas nekaitīguma iestāde), 2016. Technical report on the outcome of the consultation with Member States and EFSA on the basic substance application for clayed charcoal for use in plant protection as a protectant in grapevines. EFSA supporting publication 2016:13(7):EN-1061. 28 lpp.

(3) http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

(4) Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).

(5) Komisijas 2013. gada 29. oktobra Īstenošanas regula (ES) Nr. 1060/2013 par atļauju lietot bentonītu kā barības piedevu visām dzīvnieku sugām (OV L 289, 31.10.2013., 33. lpp.).

(6) Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

I PIELIKUMS Parastais nosaukums, Identifikācijas numuri IUPAC nosaukums Tīrība (1) Apstiprināšanas datums Īpaši noteikumi Mālota kokogle CAS Nr. 7440-44-0 231-153-3 (Einecs) (aktivētā kokogle) CAS Nr. 1333-86-4 215-609-9 (Einecs) (kvēpi) CAS Nr. 1302-78-9 215-108-5 (Einecs) (bentonīts) Nav pieejams. Kokogle: Regulā (ES) Nr. 231/2012 prasītā tīrība Bentonīts: Īstenošanas regulā (ES) Nr. 1060/2013 prasītā tīrība 2017. gada 31. marts Māloto kokogli izmanto saskaņā ar īpašajiem nosacījumiem, kas iekļauti pārskata ziņojuma secinājumos par māloto kokogli (SANTE/11267/2016) un jo īpaši tā I un II papildinājumā. (1) Sīkāka informācija par pamatvielas identitāti, tās specifikāciju un lietošanas veidu ir norādīta pārskata ziņojumā.